OpenLLM-France/wikimedia huggingface dataset:
# Maroggia

Maroggia és un municipi del districte de Lugano en el cantó de Ticino dins Suïssa. L'any 2000 tenia 562 habitants, però va estar habitada des de l'edat del ferro, com ho demostren el descobriments d'una inscripció etrusca del nord, el 1906, i una estela del període romà, el 1926. Es troba l'església de San Pietro, mencionada el 1579.

## Referències

* ↑ «Maroggia» (en italià). Dizionario storico della Svizzera. ASSH Académie suisse des sciences humaines et sociales. [Consulta: 3 agost 2019].
# Zemlianítxne

Zemlianítxne (en (ucraïnès): Земляничне) és un poble de la República Autònoma de Crimea a Ucraïna, que el 2014 tenia 660 habitants. Pertany al districte de Bilogorsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Casa Soler i Buxedas

La Casa Soler i Buxedas és un edifici del municipi de Vilafranca del Penedès (Alt Penedès) que forma part de l'Inventari del Patrimoni Arquitectònic de Catalunya. Aquest habitatge està situat a la zona d'eixample que conforma gran part del Poble Nou amb edificis noucentistes.
És un edifici entre mitgeres, amb un jardí a la part davantera. Consta de planta baixa, un pis i terrat. Hi ha una tribuna semicircular i una balustrada de terrat. Les característiques formals de l'edifici són d'estil noucentista.

## Referències

* 1 2 3 «Casa Soler i Buxedas». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2015].
# Jorf

El Jorf o El Djorf o El Jourf (àrab: الجُرْف, al-Jurf) és una vila de Tunísia, a la governació de Médenine, delegació de Sidi Makhlouf, a la costa del golf de Boughrara, enfront de l'illa de Gerba. Té un petit port pesquer i un port per a ferris que fan el trajecte del continent a l'illa cada 15 minuts. L'economia és agrícola i pesquera. Té una població d'uns 3.000 habitants.

## Administració

És el centre del sector o imada homònim, amb codi geogràfic 52 59 54 (ISO 3166-2:TN-12), dins de la delegació o mutamadiyya de Sidi Makhlouf (52 59).

## Referències

* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 116-119. ISSN: 1737-7838 [Consulta: 18 agost 2021].
# Trentepohlia

Trentepohlia és un gènere d'algues verdes clorofítiques filamentoses de la família Trentepohliaceae, que viuen lliures en suports terrestres com ara troncs d'arbres i roques humides o simbiòticament en líquens. Els filaments de Trentepohlia tenen un fort color taronja causada per la presència de grans quantitats de pigments carotenoides que emmascaren el verd de la clorofil·la.

## Referències

* ↑ Vegeu NCBI webpage on Trentepohlia. Dades extretes de «NCBI taxonomy resources». National Center for Biotechnology Information. [Consulta: 19 març 2007].
# Ca l'Hivern

Ca l'Hivern és una obra del municipi de Fogars de la Selva (Selva) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici aïllat de dues plantes i coberta de doble vessant a laterals situat prop d'un turó a la vall de Ramió. Les seves façanes són arrebossades, encara que mostren les pedres de la maçoneria, i la seva planta és rectangular. Els emmarcaments de les obertures són de rajola i pedra picada, i les cadenes cantoneres presenten grans blocs de pedra sorrenca.
De la façana principal cal destacar tres elements: el portal, la finestra amb la llinda treballada i un petit cap esculpit a la cantonada sud-est. El portal té forma d'arc de mig punt i grans dovelles de sorrenca. La llinda de la finestra que hi ha sobre aquest portal és un arc conopial amb quatre arquets horitzontals i decoració geomètrica interior. Pel que fa al petit cap esculpit, malgrat estar mig desfet i cobert actualment per una planta enfiladissa, és un alt relleu amb forma de cap humà.

## Història

Aquesta masia es pot datar entre els segles XVI-XVII. Les modificacions constructives dels segles xviii i xix es fan evidents en l'allargament de l'edifici cap al sud.
Un dels noms que rebia antigament la casa era "la Torre".

## Referències

* 1 2 3 4 «Ca l'Hivern». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 desembre 2015].
# Magnus Carlsen Invitational

El Magnus Carlsen Invitational (Torneig per invitació Magnus Carlsen) fou un torneig d'escacs en línia que va tindre lloc del 18 d'abril al 3 de maig de 2020 al lloc web Chess24.com. A més del campió mundial d'escacs Magnus Carlsen, que va organitzar el torneig, hi van participar Fabiano Caruana, Ding Liren, Alireza Firouzja, Anish Giri, Hikaru Nakamura, Ian Nepómniasxi i Maxime Vachier-Lagrave. El torneig rebé certa atenció per part dels mitjans de comunicació en ser un dels pocs esdeveniments esportius durant la pandèmia per coronavirus. El torneig va ser retransmès per Chess24.com, amb Jan Gustafsson, Peter Svidler i Lawrence Trent proporcionant la majoria del comentari.

## Fase de classificació

Sistema de tots contra tots. Cada enfrontament consta de quatre jocs semiràpids de 15+10, on el guanyador obté 3 punts. Si els jugadors empaten (2-2) es juga un partit Armageddon, on les blanques tenen 5 minuts i les negres 4, però l'empat resulta en victòria de les negres; el guanyador obté 2 punts i el perdedor 1. No s'admeten ofertes de taules abans de la jugada 40. Els quatre millors en punts queden classificats per a les semifinals, on el primer (Nakamura) s'enfronta al quart (Caruana) i el segon (Ding) al tercer (Carlsen).
    Resum de la fase de classificació LlocJugador12345678Punts 1 Hikaru Nakamura*211333215 2 Ding Liren1*31332215 3 Magnus Carlsen20*3230313 4 Fabiano Caruana220*330313 5 Ian Nepómniasxi0010*2328 6 Alireza Firouzja00001*337 7 Anish Giri013300*07 8 Maxime Vachier-Lagrave1100103*6

## Fase eliminatòria i final

Sistema eliminatori. Cada enfrontament consta de quatre jocs semiràpids de 15+10. Si acaba 2:2, es juguen dos jocs ràpids a 5+3. Si segueix empatat es juga una altra parella de jocs a 5+3. Si segueix empatat el resultat es decideix per un joc d'Armageddon, amb el mateix sistema que en la fase classificatòria.
| Semifinals | Semifinals | | | Final | Final |
| 1 de maig de 2020 | 1 de maig de 2020 | 1 de maig de 2020 | 1 de maig de 2020 | 1 de maig de 2020 | 1 de maig de 2020 |
| 1. Hikaru Nakamura | 4 | |
| 4. Fabiano Caruana | 2 | |
| | | | | 3 de maig de 2020 | 3 de maig de 2020 |
| | | | | 1. Hikaru Nakamura | 1½ |
| | | | | 3. Magnus Carlsen | 2½ |
| 2 de maig de 2020 | 2 de maig de 2020 | | |
| 2. Ding Liren | 1½ | | |
| 3. Magnus Carlsen | 2½ | | | |

## Enllaços externs

* Magnus Carlsen Invitational Arxivat 2020-05-06 a Wayback Machine., pàgina web oficial
* Tots els jocs en Chess24.com
# Zemliànie Khútora

Zemliànie Khútora (en rus: Земляные Хутора) és un poble de l'óblast de Saràtov, a Rússia, segons el cens del 2010 tenia 541 habitants. Pertany al districte municipal d'Atkarsk.

## Referències

* ↑ «Саратовская губерния. Список населенных мест по сведениям 1859 года». Arxivat de l'original el 2018-02-28.
* ↑ «Списки населенных мест Саратовской губернии. Аткарский уезд / Оценочно-стат. отд. Сарат. губ. зем. управы. — Саратов, 1914». Arxivat de l'original el 2017-11-12.
* ↑ «Aleksandrovka». GeoNames. Arxivat de l'original el 2018-03-03.
# Centre d'Estudis Històrics Internacionals

El Centre d'Estudis Històrics Internacionals (CEHI) és un organisme universitari, que funciona com a centre de recerca de la Universitat de Barcelona, promogut el 1949 per Jaume Vicens Vives amb el propòsit de renovar i estructurar la investigació històrica, amb una atenció preferent als Països Catalans. Actualment té la seu al Pavelló de la República.
Jaume Vicens i Vives va ser el seu fundador i primer director. Posteriorment, la direcció del CEHI passà a mans d'Emili Giralt i Raventós entre 1975 i 1988, de Rafael Aracil Martí entre 1998 i 2005 i d'Antoni Segura i Mas entre el 2005 i 2016. Des del 29 de setembre de 2016, el seu director és Andreu Mayayo i Artal.
El CEHI comprèn tres seccions d'investigació: Història de la Dona, Història dels Moviments Socials i Història Rural. Entre les seves activitats es troben l'organització de congressos i cicles de conferències i també la publicació de monografies i revistes diverses, com ara l'important repertori bibliogràfic “Índice Histórico Español”, “Estudios de Historia Moderna” (1951-60) i “Estudis d'Història Agrària”, i també una bibliografia sobre el franquisme i l'oposició. Durant l'etapa de direcció de Rafael Aracil s'afegí un nou objectiu al CEHIː la tasca de recopilar tota mena de documentació i publicacions sobre l'oposició al règim franquista i l'activitat a l'exili; d'aquesta manera es va aconseguir construir un arxiu i biblioteca que esdevindrien, ben aviat, un fons de consulta obligada pels estudiosos de la història d'Espanya. El 1982 incorporà el fons de la Fundació Internacional d'Estudis Històrics i Socials sobre la guerra d'Espanya (FIEHS), després que aquest centre s'autodissolgué. A causa d'aquest augment del fons, la falta d'espai el va portar el 1985 a traslladar-se a una nova ubicació, al carrer Brusi de Barcelona a un edifici de principis del segle xx, obra d'Enric Sagnier i Villavecchia. Des del 1992, després d'un nou trasllat, té la seu al Pavelló de la República, a la Vall d'Hebron, rèplica idèntica de l'edifici encarregat a Josep Lluís Sert i López i Luis Lacasa Navarro amb motiu de l'Exposició Internacional de París de 1937. El 2000 rebé el premi Primer de Maig de les fundacions Rafael Campalans i Josep Comaposada.

## Referències

* 1 2 3 «Centre d'Estudis Històrics Internacionals». Gran Enciclopèdia Catalana. Barcelona: Grup Enciclopèdia Catalana.
* ↑ Geli, Carles «La República (y su pabellón) no se rinde». El País, 05-02-2010 [Consulta: 19 gener 2017].
* ↑ Sardà, Zeneida. «Rafael Aracil, del Pavello de la República al Bulli». A: Retrats. L'Abadia de Montserrat, 2007, p. 113-115. ISBN 978-84-8415-930-8.
* ↑ Giralt i Raventós, Emili (dir.). El Franquisme i lóposició : una bibliografia crítica (1939-1975). Barcelona: Enciclopèdia Catalana, 1981 [Consulta: 19 gener 2017].
* ↑ Aracil Martí, Rafael. Espai, art i memòria: el Pavelló de la República, París 1937/ Barcelona 2007. Edicions Universitat Barcelona, 2008, p. 91–102. ISBN 978-84-475-3271-1.

## Enllaços externs

* Portal del Centre d'Estudis Històrics Internacionals
# Nervi femorocutani

El nervi femorocutani o nervi musculocutani extern de la cuixa és un nervi cutani que innerva la pell de la part lateral de la cuixa.
# Mazar-e-Qaid

Mazar-e-Qaid (urdú: مزار قائد), Mausoleu Jinnah o Mausoleu Nacional és la tomba (Mazar) del fundador del Pakistan, Muhammad Ali Jinnah; es troba a Karachi, Pakistan, i n'és un dels monuments més importants. El mausoleu fou construït en la dècada dels 1960 i és al bell mig de la ciutat.
La zona del mausoleu usualment és tranquil·la, la qual cosa és significativa perquè es troba al centre d'una de les majors megalòpolis del món. A la nit, es pot veure a quilòmetres de distància. A part de Jinnah, hi ha soterrats Fatima Jinnah, sa germana, i Liaqat Ali Khan, primer ministre del Pakistan. En ocasions especials, s'hi fan cerimònies oficials, com ara el 23 de març (Dia del Pakistan), el 14 d'agost (Dia de la Independència), l'11 de setembre (Aniversari de la mort de Jinnah) i el 25 de desembre (Aniversari del naixement Jinnah). Durant les visites oficials, els governants d'estats estrangers visiten el mausoleu.

## Arquitectura

El mausoleu, el dissenyà l'arquitecte Yahya Merchant, de Bombai. És fet de marbre blanc amb arcs corbats àrabs i reixes de coure, i és en una plataforma elevada de 54 m. El mausoleu és en un parc de 53 hectàrees i té una planta quadrada de 75 x 75 m i 43 m d'alçada, construït sobre una plataforma de quatre metres. En cada costat hi ha una entrada. Quinze fonts contigües condueixen a la plataforma des d'un costat i en tots els costats hi ha avingudes esglaonades que en duen fins a les portes. Dins el santuari hi ha un canelobre de vidre verd, obsequi del poble xinés. Al voltant del mausoleu hi ha un parc amb focus que a la nit il·luminen el mausoleu blanc. Dins el conjunt, hi ha tres tombes en una filera i una altra al nord. La del nord, decorada amb flors negres a la base, pertany a Fatima Jinnah, germana de Jinnah. De les altres tres, la de més al nord és de Liaqat Ali Khan. La tomba més al sud és de Sardar Abdur Rab Nishtar. En la del mig és enterrat Nurul Amin, que fou vicepresident del Pakistan. Totes les tombes són fetes amb marbre blanc italià, de tipus caixa, com el sarcòfag de Jinnah, situat en una base triple. Però els costats d'aquestes tombes s'inclinen cap a dins, mentre que la de Jinnah s'inclina cap a fora. Totes les tombes són llises, menys la de Mohtarma Fatima Janna, que té una decoració floral.(2)

## Referències

* ↑ «Shrines & Tombs in Pakistan» (en anglés). Arxivat de l'original el 11 de novembre de 2019. [Consulta: 16 octubre 2013].
* ↑ «heritage.com.pk - pakistan charity Resources and Information. This website is for sale!», 17-10-2013. Arxivat de l'original el 2013-10-17. [Consulta: 22 abril 2024].
# Klubi Sportiv Tomori Berat

El Klubi Sportiv Tomori Berat és un club de futbol albanès de la ciutat de Berat.

## Història

Evolució del nom:
* 1923: KS Tomori Berat, fusió de Shpiragu i Tomori
* 1931: Muzeka Berat
* 1936: KS Tomori Berat
* 1949: FK Berat
* 1950: Puna Berat
* 1957: KS Tomori Berat

## Enllaços externs

* Club Tomori a fussball-forum.de Arxivat 2007-09-28 a Wayback Machine.
# Brennan

* No s'ha de confondre amb Brenner.
«Brennan» té aquests significats:
* James Herbert Brennan, Herbie Brennan o J. H. Brennan (Irlanda, 1940), escriptor irlandès
* Patrick Brennan (Irlanda, 1877 - Quebec, 1961), jugador de Lacrosse irlandès de naixement
* Seamus Anthony Brennan o Shay Brennan (1937 - 2000), futbolista irlandès que jugà com a defensa
* Walter Brennan (Swampscott, Massachusetts, 1894 − Oxnard, Califòrnia, 1974), actor estatunidenc
# Éclaibes

Éclaibes és un municipi francès, situat a la regió dels Alts de França, al departament del Nord. L'any 2006 tenia 296 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 157 | 188 | 180 | 209 | 272 | 270 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Yvon Dubois | |
# Centre d'Estudis Lacetans

El Centre d'Estudis Lacetans (CEL) és una entitat solsonesa que té com a objectius el promoure i divulgar la recerca, difusió, estudi i conservació del patrimoni natural i cultural del Solsonès. L'entitat es va fundar l'any 1996 i actualment compta amb uns 180 socis. Compta amb les seccions d'Arqueologia, natura, història i fotografia.

## Exposicions

* Exposició Fem memòria. La guerra civil a través de les vostres fotografies, conjutament amb el Memorial Democràtic (maig 2010)
* Mostra sobre la memòria històrica (setembre 2009)

## Publicacions

* Oppidum: revista de divulgació científica i cultural que l'entitat publica conjuntament amb l'Arxiu Comarcal del Solsonès.
* Estudis i textos del Solsonès

## Referències

* ↑ «Centre d'Estudis Lacetans».
* ↑ «Servei de Recursos Educatius de la Universitat Rovira Virgili». Arxivat de l'original el 2012-06-20. [Consulta: 15 octubre 2010].
* ↑ «Seccions». Centre d'Estudis Lacetans. Arxivat de l'original el 2011-09-16. [Consulta: 12∕10∕2011].
* ↑ «El Memorial Democràtic, el Centre d'Estudis Lacetans i l'Arxiu Comarcal del Solsonès porten a Solsona l'exposició Fem memòria».
* ↑ «Regió7».
* ↑ «CEL - Publicacions». Arxivat de l'original el 2010-10-02. [Consulta: 15 octubre 2010].

## Enllaços externs

* Centre d'Estudis Lacetans - Lloc web oficial
# Marián Kelemen

Marián Kelemen (Michalovce, 7 de desembre de 1979) és un futbolista eslovac, que ocupa la posició de porter.
Ha militat a l'Slovan Bratislava eslovac, d'on va passar al Bursaspor turc. Abans de recalar al FK Ventspils letó va passar una segona etapa a l'Slovan. Posteriorment milita en diversos equips de la lliga espanyola, amb una estada a Grècia. El 2010 fitxa pel Slask Wroclaw.
Ha estat internacional amb Eslovàquia en una ocasió.

## Enllaços externs

* Fitxa del jugador
# Klubi Sportiv Skënderbeu Korçë

El Klubi Sportiv Skënderbeu Korçë és un club de futbol albanès de la ciutat de Korçë.

## Història

Evolució del nom:
* 1923: Supresa Korçë
* 1925: Skënderbeu Korçë
* 1947: Dinamo Korçë
* 1950: Korçë
* 1951: Puna Korçë
* 1957: Skënderbeu Korçë

## Palmarès

* Lliga albanesa de futbol 5:
** 1933, 2011, 2012, 2013, 2014
* Segona divisió de la lliga albanesa de futbol 1:
** 1975-76, 2006-07

## Enllaços externs

* Web oficial Arxivat 2009-02-25 a Wayback Machine.
* Albania Sport
* FutbolliShqiptar.net Arxivat 2008-10-28 a Wayback Machine.
# Timàlia bruna

La timàlia bruna (Macronus striaticeps) és un ocell de la família dels timàlids (Timaliidae).

## Hàbitat i distribució

Habita boscos, clars i vegetació secundària de les terres baixes de les illes Filipines sud-orientals, cap al nord fins Bohol, Leyte i Samar.

## Referències

* ↑ «Timàlia bruna». Cercaterm. TERMCAT, Centre de Terminologia. Rev. 20/12/2021(català)
# Zainab Fasiki

Zainab Fasiki (en àrab:زينب فاسيكي أو زينب فاسقي ; Fes, Marroc, juliol de 1994) és una dibuixant i il·lustradora feminista marroquina.

## Biografia

Després de mudar-se a Casablanca el setembre de 2014, Zainab va crear aliances entre diferents organitzacions culturals per desenvolupar la seua passió per l'art i la tecnologia. Es va graduar de l'Escola Nacional d'Electricitat i Mecànica a Casablanca obtenint el títol d'Enginyeria Mecànica Industrial. Dibuixant autodidacta, és col·laboradora del col·lectiu que publica la revista Skefkef, que ha reunit les obres de diversos artistes marroquins.
Organitza tallers dissenyats per presentar als estudiants de secundària a la cultura DIY i instal·lacions electròniques amb l'organització Morocco Makers.
El seu primer còmic s'anomena Omor ("Coses"), on explora les dificultats de la vida d'una dona al Marroc i denúncia les desigualtats de gènere a través de tres personatges que són joves marroquins.
Dirigeix la residència artística WOMEN POWER que encoratja a xiquetes a desenvolupar-se en els camps de les arts al Marroc, i on s'ensenya art i feminisme. Utilitza els seus coneixements en enginyeria per fabricar bricolatge en fab labs i festivals per fer instal·lacions electròniques interactives. Zainab té com a objectiu mostrar al món que les dones poden fer meravelles, igual que els homes, i que tots els gèneres poden viure en pau en el món.

## Referències

* 1 2 «Biography: Zainab Fasiki». Heinrich Böl Stiftung Middle East. [Consulta: 19 juliol 2018].
* 1 2 3 4 «ZAINAB FASIKI». Womenpreneur. Arxivat de l'original el 2018-07-19. [Consulta: 19 juliol 2018].
* 1 2 3 «QUEENS COLLECTIVE community art space in Marrakech». [Consulta: 19 juliol 2018].

## Enllaços externs

* Zainab Fasiki: cómo derrocar al patriarcado marroquí con un simple lápiz - El País.
# Mare de Déu dels Desemparats (l'Hospitalet de Llobregat)

La Mare de Déu dels Desemparats és l'església parroquial del barri de la Torrassa a la ciutat de l'Hospitalet de Llobregat (Barcelonès), protegida com a bé cultural d'interès local. L'església parroquial, sota l'advocació de la Mare de Déu dels Desemparats, fou construïda per Manuel Puig Janer entre 1942 i 1949. Abans hi havia un temple provisional obra de l'arquitecte Josep Maria Sagnier i Vidal del 1935 que fou cremada a l'inici de la Guerra Civil Espanyola. El bisbe de Barcelona, Gregorio Modrego, beneí el nou temple el 24 d'abril de 1949 tot i que l'obra no fou acabada definitivament fins al 1951 amb l'aixecament del campanar.
És una església de planta quadrada amb una cúpula de formigó armat al centre. Aquesta cúpula està coberta amb una teulada octogonal i del centre sobresurt la llanterna que també té teulada octogonal. Al xamfrà es troba la porta d'entrada precedida d'una petita escalinata. La porta és d'arc de mig punt amb arcuacions en degradació. La porta està emmarcada dins d'un rectangle i en els carquinyolis hi ha uns cercles en relleu. Per sobre de la porta s'obre una finestra coronella de tres arcs. A sobre l'entrada es va aixecar el campanar, una torre de planta quadrada amb obertures d'arc de mig punt per les campanes a la part superior.

## Enllaços externs

* «Església de la Mare de Déu dels Desemparats». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 abril 2012].
# Centre d'Estudis Jurídics i Formació Especialitzada

El Centre d'Estudis Jurídics i Formació Especialitzada (CEJFE) és un organisme autònom administratiu adscrit al Departament de Justícia de la Generalitat de Catalunya, creat per la Llei 18/1990, de 15 de novembre, amb la finalitat de desenvolupar activitats de formació especialitzada i d'investigació en l'àmbit del dret i la justícia.
La missió principal del Centre consisteix a planificar i organitzar la formació de tot el personal que treballa al Departament de Justícia, així com fomentar la recerca en estudis sobre l'execució penal i les ciències de la criminologia, l'Administració de justícia i el dret propi de Catalunya.
El Centre d'Estudis Jurídics i Formació Especialitzada va presidir durant l'any 2014 la Xarxa EPTA, una organització que agrupa diferents acadèmies de formació penitenciària europea.
Inicialment el CEJFE va tenir la seu a les antigues instal·lacions de l'Oficina Central del Nen, al carrer Roger de Flor 196 de Barcelona, fins que el 2004 es va traslladar al carrer d'Ausiàs March 40 a la mateixa ciutat. El 2020, en plena pandèmia, es va traslladar la seva seu al carrer Pau Claris 158, al costat de les instal·lacions de Fiscalia del Tribunal Superior de Justícia de Catalunya.

## Directors

* Encarna Bodelón González (2022 - actualment)
* Laura Martínez Portell (2021 - 2022)
* Núria Clèries Nerín (2018-2021)
* Gabriel Capilla Vidal (2016-2017)
* Bibiana Segura Cros (2015-2016)
* Xavier Hernández i Moreno (2011-2015)
* Roser Bach i Fabregó (2009-2011)
* Joan Xirau i Serra
* Ramon Parès i Gallès
* Esther Giménez Salinas i Colomer

## Referències

* ↑ Centre d'Estudis Jurídics compleix 30 anys
* ↑ «Aules del CEJFE». Gencat, 22-07-2014. Arxivat de l'original el 2015-02-21. [Consulta: 22 juliol 2014].
* ↑ «El 30% de les persones que surten de la presó a Catalunya hi tornen a entrar abans de quatre anys». Ara.cat.
* ↑ «EPTA 2014». Gencat, 21-07-2014. [Consulta: 21 juliol 2014].
* ↑ «DECRET 130/2018, de 26 de juny, de nomenament de la senyora Núria Clèries i Nerín com a directora del Centre d'Estudis Jurídics i Formació Especialitzada». [Consulta: 9 abril 2019].
* ↑ «Nomenament de Bibiana Segura com a directora del CEJFE (DOGC)». Gencat. [Consulta: 23 juny 2015].
* ↑ «Nomenament de Xavier Hernández com a director del CEJFE (DOGC)». Gencat, 22-07-2014. [Consulta: 22 juliol 2014].

## Vegeu també

* Escola d'Administració Pública de Catalunya
* Institut de Seguretat Pública de Catalunya

## Enllaços externs

* Centre d'Estudis Jurídics i Formació Especialitzada
* Llei 18/1990, del 15 de novembre, de creació del Centre d'Estudis Jurídics i Formació Especialitzada
* Nuevas políticas de desarrollo profesional para empleados públicos. El Centro de Estudios Jurídicos y Formación Especializada (CEJFE) del Departamento de Justicia de la Generalitat de Cataluña